BlackKakapo/recipes-ro huggingface dataset:
Pungute de clatite cu salata de ciuperci si porumb 

Ingrediente:
● Ciuperci proaspete - 500 g  (sau conservate in apa)
● Ceapa alba - 1 buc 
● Morcovi - 1 buc 
● Porumb conservat - 1 buc  (1 cutie)
● Maioneza - 1 lingura  (sau smantana/iaurt)
● Sare - 1 lingurita 
● Piper negru - 0.25 lingurite 
● Ceapa verde - 1 buc  (1 legatura)

Mod de preparare:
1. Preparati clatitele dupa reteta de clatite preferata. Recomand sa le faceti nu foarte mari, cam de 10 cm diametru, sa fie mai frumoase pungutele.
2. Ciupercile se curata, spala si se pun la calit intr-o tigaie cu putin ulei.
3. Cand scad bine ciupercile si incep sa se rumeneasca adaugati ceapa si morcovii(spalat, curatat si taiat/dat prin razatoare).
4. Dupa ce se rumenesc bine toate, stingeti focul, sarati, piperati si lasati sa se racoreasca bine.
5. Dupa ce s-a racit, adaugati porumbul scurs de apa, maioneza si amestecati bine. Aceasta va fi umplutura pentru clatite.
6. Puneti cate o lingura de salata pe fiecare clatita.
7. Taiati fire lungi si subtiri de ceapa verde, si legati atent si incet fiecare punga. Este mai greu la primele 2, pe urma treaba merge mai repede si mai sigur.
8. Aranjati frumos pungutele pe o farfurie de servit si puteti presara ceva verdeata peste ele. Se servesc reci ca aperitiv la orice masa festiva.
Pofta Buna!
Ciolan la cuptor 

Ingrediente:
● Ciolan de porc - 1 buc  (am in vedere ciolanul crud, cumparat de la macelarie)
● Usturoi (catei) - 6 buc 
● Sare - 1 lingura 
● Piper negru macinat - 0.5 lingurite  (eu folosesc amestec de piperuri)
● Mustar - 2 lingurite 
● Sos de soia - 5 linguri 

Mod de preparare:
1. Oricat de curat pare ciolanul eu recomand totusi sa-l parliti putin pe flacara de aragaz. Apoi il spalati bine si curatati pielea cu cutitul de toate impuritatile.
2. Cateii de usturoi se taie jumatati si se presara deasupra 1 lingurita de sare.
3. Infigeti adanc cutitul in bucatile moale a ciolanului - sa faceti loc pentru cateii de usturoi.
4. Si bagati acolo feliile de usturoi cu sare.
Asa vom da nu numai aroma ciolanului dar il potrivim de sare si pe dinauntru.
5. Incercati sa nu va fie mila si jele de usturoi, cu cat mai mult puneti cu atat mai bine.
6. Deasupra presarati sare si piper negru macinat(sau alte mirodenii preferati) si frecati bine toata suprafata.
La aceasta etapa puteti taia usor pielea ca sa fie romburi mici - eu nu am facut-o.
7. Intr-un bol mic amestecati mustarul cu sos de soia.
8. Ungeti bine ciolanul pe toate partile cu aceasta pasta.
9. Il mutati intr-o tava mica, exact cat sa incapa in ea.
Daca folositi tava mare de cuptor, zeama se va intinde pe toata tava, va arde si veti cam injura :)
10. Acoperiti bine ciolanul cu folie de aluminiu sau il puneti in punga de copt carne si lasati la cuptorul preincalzit la 180 de grade timp de 1 ora, chiar 1 ora si jumate.
11. Dupa acest timp ciolanul ar trebui sa se gateasca bine, verificati sa intre cutitul usor in carne.
Dati la o parte folia si il ungeti bine cu zeama si grasimea pe care o lasa in tava.
12. Il tineti inca 20-30 de minute descoperit in cuptor, in acest timp neaparat sa-l mai ungeti cu zeama din tava.
Asa veti avea o piele rumena si crocanta la final, dar nu uscata.
13. Dupa cuptor il mai lasati o jumate de ora la temeperatura camerei sa se tempereze. In acest timp puteti cali varza murata cu niste ceapa si pasta de tomate, sau faceti orice alta garnitura preferati.
Pofta Buna!
Mancarica de urzici cu usturoi, de post 

Ingrediente:
● Urzici - 300 g  (alese, spalate si oparite)
● Ceapa alba - 1 buc 
● Faina alba - 2 linguri 
● Usturoi (catei) - 2 buc 
● Ulei de floarea soarelui - 30 ml 
● Sare - 1 lingurita  (dupa gust)

Mod de preparare:
1. Pregatiti urzicile, aveti mai multe detalii la reteta de ciorba cu urzici, pasii 2-5.
Le tocati marunt.
2. Intr-o tigaie caliti ceapa in ulei, cand se rumeneste adaugati cele 2 linguri de faina.
Amestecati si lasati faina sa se caleasca 1 minut.
3. Adaugati cate putin 1 pahar de apa, amestecand continuu.
4. Trebuie sa va iasa un sos la consistenta ca o smantana mai subtire.
Daca mai este nevoie adaugati apa pana aveti consistenta necesara.
5. Adaugati urzicile in acest sos, amestecati.
6. Lasati sa fiarba la foc mic aproximativ 10 minute.
7. Dupa acest timp potriviti de sare, adaugati usturoiul pisat si mai lasati sa fiarba 2 minute.
8. Serviti cu mamaliga obligatoriu!
Pofta Buna!
Paine Sarbeasca, sau Pogace Reteta  

Ingrediente:
● Lapte - 250 ml 
● Drojdie uscata - 10 g  (sau umeda - 20g)
● Zahar - 1 lingura 
● Sare - 1 lingurita 
● Faina alba calitate superioara - 350 g 
● Unt - 100 g 
● Galbenus de ou - 1 buc  (pt uns deasupra)
● Susan - 2 linguri  (pt ornat)

Mod de preparare:
1. Amestecati laptele cald cu drojdia si zaharul, lasati 15 minute la o parte - pana drojdia incepe sa faca spuma si se activeaza.
2. Dupa acest timp adaugati sarea si faina, framantati aluatul.
3. Trebuie sa va iasa un aluat mai moale, nu foarte lipicios.
Lasati-l acoperit 30-60 de minute, pana isi dubleaza volumul.
4. Apoi impartiti bucata de aluat in 12 bucatele mai mici, cam de aceeasi dimensiune.
5. Formati bilute, lasati sa se odihneasca cateva minute.
Apoi incepeti sa le intindeti cu facaletul in cercuri cam de aceeasi dimensiune - aproximativ 10cm diametru si 5-7mm grosime.
6. Aici vedeti lipiile mele, nu sunt chiar perfect de aceeasi marime, dar nici nu trebuie.
7. Topiti untul si lasati-l putin sa se racoreasca. Apoi inmuiati fiecare lipie in farfuria cu unt.
8. Si le aranjati intr-o tava de cuptor rotunda(a mea a avut 28cm diametru) - fiecare lipie o suprapuneti peste anterioara, asa ca in final se formeaza parca o floare, vedeti poza.
Recomand sa nu folositi forma cu borduri detasabile pentru ca se va scurge untul in cuptor si face fum in bucatarie. Dar daca nu aveti alta, puneti inca o tava mai mare dedesubtul tavii cu paine.
9. Lasati la crescut 20 minute, apoi ungeti deasupra cu galbenus.
10. Si presarati susan.
11. O coaceti timp de 25-30 minute, pana se rumeneste frumos, in cuptorul preincalzit la 180 grade.
12. Lasati sa se racoreasca apoi treceti pe un platou.
13. Se rupe felie cu felie, proces foarte placut si interesant :)
Pofta Buna!
Flan cu ciuperci 

Ingrediente:
● Ceapa rosie - 1 buc 
● Ciuperci albe proaspete - 150 g  (3-4 ciuperci)
● Cascaval clasic - 100 g  (eu am pus si telemea, ca nu am avut chiar 100g de cascaval)
● Oua - 4 buc 
● Lapte - 500 ml 
● Faina alba calitate superioara - 200 ml 
● Sare,piper - 1 lingurita 

Mod de preparare:
1. Eu am folosit Tava rotunda de silicon de la Tupperware, deci nu am uns si nu am asternut cu nimic tava. Daca faceti in tava simpla sa puneti hartie de copt.
Deci, ceapa se taie marunt si se pune in tava.
2. Peste ceapa puneti ciupercile taiate felii.
3. Deasupra puneti cascavalul dat prin razatoare.
4. Intr-un bol amestecati ouale cu laptele, faina sarea si piperul. Bateti bine cu mixerul sau telul sa nu fie cocoloase.
5. Turnati acest amestec peste ingredientele din tava.
6. Puneti tava la cuptor preincalzit la 200 grade pentru 35-40 de minute.
7. Dupa acest timp flan-ul se rumeneste si se ridica - il scoateti din cuptor cu tot cu gratar(daca folositi tava de silicon).
Dupa ce se racoreste putin se mai lasa, este normal asa.
8. Il scoateti pe un platou, feliati si serviti - este la fel de bun si cald si rece.
Pofta Buna!
Prajitura cu cirese si ciocolata Reteta  

Ingrediente:
● Apa clocotita - 350 ml  (sa fie fierbinte)
● Cacao pudra - 45 g 
● Faina alba - 300 g 
● Zahar - 300 g 
● Praf de copt - 2 lingurite 
● Sare - 0.5 lingurite 
● Oua - 3 buc 
● Ulei - 200 ml 
● Cirese fara samburi - 500 g  (sau visine, alte fructe)
● Ciocolata neagra/amaruie - 80 g  (o tableta)
● Esenta de vanilie - 1 lingurita 

Mod de preparare:
1. Intr-un bol puneti pudra de cacao si turnati deasupra apa clocotita fierbinte. Amestecati bine sa nu fie cocoloase si lasati sa se racoreasca minim 15-20 de minute.
2. In acest timp in alt bol amestecati faina cu zahar, sare si praful de copt.
Daca mai aveti timp, puteti sa scoateti samburii din cirese sau visine.
3. Acum peste amestecul de faina turnati lichidul cu cacao, uleiul, ouale si vanilia.
4. Trebuie sa va iasa un aluat putin mai gros si matasos, fara cocoloase - amestecati cu un tel sau mixer.
5. Avem si ciresele curatate de samburi si scurse de zeama.
6. Optional le mai puteti amesteca cu 1-2 linguri de faina, sa absoarba excesul de suc.
7. Adaugati ciresele in aluatul pregatit anterior.
8. Nu uitati sa puneti si ciocolata taiati bucatele mici.
9. Amestecati bine cu o lingura.
10. Turnati compozitia in tava de cuptor clasica, cea de la aragaz de 4 ochiuri, asternuta cu hartie de copt.
Nivelati si distribuiti uniform aluatul si ciresele din el.
11. Se coace timp de 30-35 de minute in cuptor preincalzit la 180 de grade.
Verificati cu scobitoarea sa fie coapta bine.
12. Lasati sa se raceasca bine inainte de portionare si servire.
13. Si o sectiune, sper eu convingatoare :)
14. Este de mare efect, combinatie perfecta si gust complet de ciocolata, nu dati sigur gres cu ea.
Pofta Buna!
Covrigi de casa pufosi, cu stafide 

Ingrediente:
● Drojdie proaspata - 25 g  (sau 10-15g drojdie uscata)
● Lapte - 250 ml 
● Faina alba - 550 g 
● Zahar - 3 linguri 
● Lapte batut/iaurt/chefir - 150 g 
● Oua - 2 buc 
● Ulei - 150 ml 
● Sare - 1 lingurita 
● Unt topit - 50 g 
● Stafide - 200 g  (sau orice altceva va place - bucatele de ciocolata, merisoare uscate, scortisoara, prune uscate, halva, etc.)
● Mac/susan - 2 linguri 

Mod de preparare:
1. Intr-un bol puneti drojdia, 250ml de lapte cald, 3 linguri de faina si 1 lingura de zahar.
Amestecati totul bine cu un tel, lasati 10-15 minute pana incepe sa faca spuma compozitia.
2. Dupa acest timp adaugati 150g iaurt, 1 ou, 2 linguri de zahar, 1 lingurita de sare si 150ml de ulei.
Amestecati bine.
3. Puneti si restul de faina, amestecati aluatul mai intai cu o lingura/spatula, pana se incorporeaza toate ingredientele.
4. Apoi il treceti pe masa presarata cu putina faina si incepeti sa-l framantati cu mainile, pana devine uniform si neted.
5. Lasati-l sa se odihneasca in bol, aproximativ 30-60 de minute.
6. Dupa acest timp taiati aluatul in 20 de bucati aproximativ egale.
7. Formati din ele bile mici si le lasati sa se odihneasca pe masa timp de 15 minute.
8. Apoi treceti degetele prin unt topit si fiecare bila incepeti s-o aplatizati cu mainile.
9. Trebuie sa obtineti asa un oval mai alungit, cat mai subtire posibil.
10. Presarati peste aluat stafide, sau alta umplutura care va place.
11. Si rulati.
12. Suprapuneti si presati putin capetele cand formati cercul.
13. La fel formati si restul covrigilor, le aranjati in tavi asternute cu hartie de copt si lasati la crescut timp de 20-30 de minute.
14. Dupa acest timp se ung cu ou batut si presarati deasupra cu mac sau susan, daca va place.
15. Coaceti covrigii in cuptorul preincalzit la 200 de grade, timp de 20-30 minute, sau pana se rumenesc frumos.
16. Sunt minunati calzi, dar si reci. Eu am congelat o tura(dupa coacere-racire) si apoi i-am reincalzit la nevoie.
Pofta Buna!
Placinta cu carne de pui, porumb si mazare (braziliana) 

Ingrediente:
● Faina - 3 pahare  (paharul este de 250 ml)
● Praf de copt - 3 lingurite 
● Piept de pui - 1 buc  (piept fara piele si oase)
● Mazare verde la conserva - 125 g 
● Porumb conservat - 125 g 
● Ceapa alba - 1 buc 
● Usturoi - 2 buc  (adica 2 catei - sau 1 usturoi verde)
● Lapte - 250 ml 
● Oua - 2 buc 
● Ulei de floarea soarelui - 10 linguri 
● Rosii - 4 buc 
● Sare - 2 lingurite 
● Piper negru - 0.25 lingurite 

Mod de preparare:
1. Pieptul de pui se spala bine si se fierbe 30 de min, apoi se scoate din apa si se lasa sa se racoreasca.
2. Dupa ce a fiert pieptul de pui incepeti sa faceti aluatul.
Faina se amesteca cu praful de copt si 1 lingurita de sare.
3. Intr-un alt bol se amesteca laptele cu uleiul si ouale, se bat bine cu un tel sau furculita.
4. Se adauga compozitia de lapte si oua in cea de faina, se amesteca bine si se framanta aluatul.
5. Aluatul se lasa sa se odihneasca pana pregatim umplutura.
6. Ceapa se curata se spala si se taie cubulete, le fel si usturoiul. Le puneti la calit cu ulei intr-o tigaie.
7. Apoi dupa ce se rumeneste ceapa un pic se adauga rosiile taiate cubulete, se amesteca si se lasa 10-15 min sa se patrunda bine.
8. Apoi adaugati pieptul de pui taiat marunt, porumbul si mazarea scurse de apa. Amestecati totul bine, potriviti de sare si piper si stingeti focul. Aceasta va fi umplutura pentru placinta.
9. Aluatul se imparte in 2 parti egale si se formeaza 2 bile.
10. Apoi se unge cu ulei o tava de cuptor mai mare (eu am pus hartie de copt), se intinde prima foaie de aluat atat cat sa acopere toata suprafata tavii si sa fie nu mai mult de 3-4 mm grosime.
11. Distribuiti uniform umplutura pe toata suprafata placintei.
12. Apoi intindeti a 2-a foaie de aluat si acoperiti umplutura, optional puteti s-o ungeti cu un ou batut deasupra, dar nu este obligatoriu. Puneti placinta la cuptor la temperatura medie de 180-200 grade.
13. Lasati la cuptor pana se rumeneste bine, apoi o scoateti si cat este fierbinte recomand s-o ungeti cu un pic de unt, ca sa fie mai moale. Dar si aceasta procedura este optionala, daca nu aveti unt lasati-o asa.
O lasati sa se racoreasca bine si apoi o portionati si serviti cu mare pofta :)
Pofta Buna!
Pulpa de miel la cuptor 

Ingrediente:
● Carne de miel - 3 kg  (cantitatea de carne poate varia, si folositi orice bucati de miel transate - pulpa, costite, etc.)
● Iaurt - 500 ml 
● Usturoi (catei) - 5 buc 
● Lamaie - 1 buc 
● Sare,piper - 1 lingura  (+ coriandru macinat, cuisoare sau rozmarin, optional)
● Ulei de masline - 2 linguri 

Mod de preparare:
1. Carnea se spala bine, se portioneaza, transeaza.
Apoi o presarati cu sare, piper (coriandru/cuisoare macinate optional) si o frecati bine pe toate partile.
2. Iaurtul de amesteca cu usturoiul pisat, coaja rasa de lamaie si putina sare.
3. Turnati iaurtul peste carne si il distribuiti uniform pe toate bucatile si partile.
4. La aceasta etapa puteti lasa carnea la marinat intr-o punga, sau bol, la frigider.
Eu am pus-o direct in tava de cuptor, am acoperit-o cu folie de plastic si am lasat la frigider peste noapte sau 5-6 ore.
5. Dupa acest timp scoatem carnea de la frigider, o punem in tava daca nu este acolo.
Pe langa carne puteti pune cateva felii de cartofi, morcovi si ceapa, optional.
Stropiti carnea si legumele cu putin ulei de masline si presarati optional cu putin rozmarin uscat sau proaspat.
6. Acoperiti tava cu capac, sau ii faceti un capac din folie de aluminiu.
O puneti la cuptor preincalzit la 200 de grade timp de 70-90 de minute.
7. Dupa acest timp scoateti folia de deasupra, incercati carnea cu un cutit daca intra usor, este frageda.
8. Puneti tava pentru inca 20-30 de minute la cuptor, neacoperita.
In acest timp, cam la 10 minute o scoateti si ungeti cu o pensula carnea, cu zeama care o lasa in tava.
Eu am uns de 2 ori pana a fost gata si s-a rumenit uniform.
9. Este gata cand se rumeneste bine. La final dupa ce ati scos-o mai ungeti o data cu pensula - va folositi de zeama si grasimea care o lasa in tava.
10. O serviti calda cu legume pe langa, si eventual un sos de iaurt - la fel amestecat cu putin usturoi, sare si coaja de lamaie.
Pofta Buna!
Salata "Vinegret" 

Ingrediente:
● Cartofi roz - 4 buc  (cartofi de dimensiune medie)
● Morcovi - 2 buc 
● Sfecla rosie - 2 buc  (2 bucati mai mari sau 3-4 mai mici)
● Ceapa alba - 1 buc 
● Castraveti murati - 5 buc 
● Mazare verde la conserva - 2 buc  (cutii mici, nu mai stiu ce gramaj au)
● Ulei de floarea soarelui - 50 ml 
● Sare - 1 lingura 
● Piper negru - 0.5 lingurite 

Mod de preparare:
1. Cartofii si morcovii se spala bine se se pun la fiert. Cand incep sa fiarba, faceti focul mic si lasatii cam 40-45 de min. Cand sunt gata, ii clatiti bine cu apa rece, curatati de coaja si lasati sa se racoreasca bine. La fel faceti si cu sfecla rosie, doar ca trebuie sa fiarba mai mult - 1-2 ore, in functie de marimea legumelor.
2. Aici vedeti  toate legumele curatate si racorite.
3. Si incepeti pe rand sa taiati cubulete legumele - mai intai cartofii.
4. Apoi morcovii.
5. La fel si sfecla rosie.
6. Ceapa se taie marunt.
7. La fel si castravetii murati (nu in otet).
8. Toate legumele de mai sus le puneti intr-o cratita mai mare, in care sa le puteti amesteca.
9. Mazarea se scurge de apa si se adauga la restul ingredientelor. Adaugati uleiul, sarea si piperul dupa gust.
10. Gustati si vedeti daca mai este nevoie de sare si piper. Aveti grija sa nu exagerati cu amestecatul, ca se fac legumele terci si mov de la sfecla.
Pofta Buna!
Placintele foietate 

Ingrediente:
● Oua - 1 buc 
● Smantana - 200 g  (100g pt aluat si 100g pt uns placintele)
● Sare - 1 lingurita 
● Apa - 100 ml 
● Faina alba calitate superioara - 450 g 
● Unt - 80 g  (pt uns aluatul - puteti folosi si margarina)
● Orice umlutura preferata de placinte - 500 g  (branza+sare+oua+verdeata sau
branza+zahar+oua+vanilie sau
cartofi
varza etc)

Mod de preparare:
1. Se amesteca oul cu smantana si sarea.
2. Apoi adaugati apa si amestecati inca o data.
3. Urmeaza faina, amestecati cu lingura apoi framantai cu mainile un aluat moale, un pic lipicios (mai adaugati putina faina daca este nevoie).
4. Scoateti aluatul pe o masa presarata cu faina, il mai framantati putin sa fie uniform fara cocoloase si il impartiti in 3. Din fiecare formati cate 1 bila si lasati sa se odihneasca 5 minute.
5. Intindeti fiecare bila de aluat cu facaletul, in forma dreptunghiulara, ungeti foaia de aluat cu untul moale (lasat la temperatura camerei).
6. Rulati foaia de aluat, si o puneti pe un fund sau farfurie plata.
In asa fel faceti 3 rulade de aluat , le puneti la frigider pentru minim 30 de minute.
7. Dupa acest timp incepeti sa faceti palcintele. Scoateti cate o rulada din frigider (pana lucrati una pe celelalte le lasati la rece) si o  taiti felii cam de 1 cm grosime.
8. Fiecare bucatica taiata o presati putin cu degetele prin faina apoi o intindeti in forma rotunda cu facaletul.
Puneti umplutura in mijlocul fiecarei turte intinse.
9. Adunati marginile placintei spre mijloc, incercati sa aduceti doar atat aluat cat se prindeti marginile, ca sa nu fie prea groase la baza dupa ce se coc.
Lipiti bine marginile si presati usor placinta pana ajunge la grosimea care va place.
10. Fiecare placinta astfel formata o puneti cu marginile lipite in jos pe o tava de cuptor acoperita neaparat cu hartie de copt. Dupa ce le faceti pe toate le ungeti cu o pensula cu putina smantana si le dati la cuptor.
11. Le dati la cuptor la 220 de grade pana se rumenesc apoi inca 10 min la 150 de grade.
Observati ca este necesara hartia de copt ca sa nu aveti pe urma mari probleme cu spalatul tavii, se murdareste un pic si de la picaturile de smantana si de la branza, daca se scurge.
12. Le serviti calde sau reci, sunt foarte, foarte bune si rapide.
Pofta Buna!
Conopida gratinata 

Ingrediente:
● Conopida - 500 g  (sau broccoli)
● Smantana dulce 32%(dorna/milli) - 200 ml 
● Cascaval - 150 g 
● Sare,piper - 1 lingurita  (dupa gust)
● Ulei de masline - 2 linguri  (sau unt)

Mod de preparare:
1. Conopida se rupe buchetele, se spala bine.
2. Puneti la fiert o cratita mare cu apa. Cand incepe sa fiarba adaugati 1 lingura de sare si conopida pregatita mai sus.
Din momentul cum ati pus conopida o lasati 5 minute in cratita.
3. Intr-o alta cratita puneti apa rece de la robinet.
Dupa ce a fiert conopida 5 minute o scoateti imediat si o treceti in apa rece.
Asta pentru a opri procesul de fierbere, care inca mai continua in legume dupa ce le scoateti de la fiert.
4. Ungeti cu ulei de masline, sau unt o tava mica si adanca de cuptor.
Conopida racita bine o scurgeti de apa si o puneti in tava pregatita.
5. Intr-un bol dati cascavalul prin razatoare, adaugati smantana dulce.
6. Potriviti de sare si piper, amestecati bine cu o ingura.
7. Distribuiti uniform aceasta compozitie peste conopida din tava.
8. Puneti tava pe raftul de sus a cuptorului preincalzit la 200-250 grade.
Lasati pana se rumeneste frumos.
9. Si cam atat, o serviti calda ca o garnitura de legume sau chiar ca mancare. Merge foarte bine cu orez, couscous sau piure de cartofi.
Pofta buna!
Biscuiti cu suc de rosii (de post) 

Ingrediente:
● Suc de rosii - 12 linguri  (sau 10 linguri de apa + 2 linguri pasta de tomate)
● Ulei de floarea soarelui - 10 linguri 
● Bicarbonat de sodiu - 1 lingurita 
● Zahar - 1 pahar 
● Esenta de vanilie - 1 buc 
● Faina alba calitate superioara - 4 pahare  (pahare de 250ml)

Mod de preparare:
1. Dati drumul la cuptor(temperatura 200 grade).
Intr-un bol masurati uleiul si sucul de rosii.
2. Adaugati zaharul, bicarbonatul si vanilia.
Amestecati cu o lingura si observati cum sucul de rosii stinge bicarbonatul - se face spuma compozitia.
3. Masurati si adaugati faina.
4. Amestecati cu o lingura compozitia pana se leaga bine.
5. Presarati bine faina pe masa si scoateti aluatul din bol.
6. Framantati bine, vreo 5 minute pana se uniformizeaza - mai adaugati cate putina faina pe parcurs sa nu se lipeasca de maini si masa.
7. Intindeti o foaie cam de 6 mm grosime - puteti presara si putin zahar deasupra cand o intindeti(va fi mai glazurata suprafata biscuitilor).
8. Apoi cu ajutorul unor maini harnicutze puteti taia diverse forme - la noi preferatele au fost inimioarele :)
9. Sau le taiati dreptunghiuri - asa raman mai putine resturi.
Repetati procedura cu intinsul daca raman resturi dupa metoda de la pasul8.
10. Aranajti biscuitii intr-o tava asternuta cu hartie de copt - aici am o tava teflonata si nu mai pun hartie.
11. Le coaceti 10 minute in cuptor preincalzit la 200 grade. Aveti grija sa nu le tineti mai mult pentru ca se fac f.repede.
12. Le serviti dupa ce se  racesc bine - prima zi sunt mai crocanti, a 2-a zi sunt mai moi - ca o turta dulce.
Pofta Buna!
Chec cu nuca si scortisoara, de post 

Ingrediente:
● Ulei de floarea soarelui - 125 ml  (sau 100g=12 linguri)
● Apa - 130 ml  (sau 140g = 14 linguri)
● Zahar - 220 g  (sau 10 linguri)
● Esenta de vanilie - 1 buc 
● Faina alba - 220 g 
● Scortisoara - 1 lingurita 
● Praf de copt - 2 lingurite 
● Nuci macinate - 80 g 
● Cacao pudra - 2 linguri  (puteti adauga si cioclata neagra bucatele - 50-100g)

Mod de preparare:
1. Intr-un bol turnati uleiul, apa, zaharul si vanilia, amstecati bine cu un tel sau lingura.
2. Adaugati faina, scortisoara, praful de copt si cacao - amestecati cu telul bine sa nu fie cocoloase.
3. La urma puneti nuca macinata si optional bucatelele de ciocolata.
4. Trebuie sa va iasa un aluat mai dens, ca smantana groasa.
5. Il turnati intr-o tava asternuta cu hartie de copt si puneti la cuptor preincalzit la 180 grade timp de 45 minute.
6. La mine a avut tendinta sa se rumeneasca cam tare la urma, desi nu trecuse testul scobitorii.
Deci, ultimele 10-15 minute l-am copt cu folie de aluminiu deasupra, sa nu se usuce prea tare, dar sa fie sigur copt inauntru.
Il scoateti din cuptor si lasati sa se racoreasca in tava timp de vreo ora, acoperit cu un prosop.
7. Recomand sa-l taiati dupa ce se raceste complet, fiindca nu are oua in compozitie este mai sfaramicios putin.
Pofta Buna!
Ciuperci umplute (Reteta vegetariana) 

Ingrediente:
● Ciuperci albe proaspete - 1 kg 
● Ceapa alba - 2 buc 
● Ardei gras - 1 buc 
● Gogosar proaspat - 1 buc  (Optional)
● Branza vegetala tofu - 100 g  (daca aveti posibilitate, folositi tofu afumat)
● Ulei de floarea soarelui - 4 linguri 
● Amestec verdeata(ceapa,marar, patrunjel) - 1 buc  (adica o legatura)

Mod de preparare:
1. Spalati si curatati ciupercile  - le scoateti coditele si le puneti separat. Ciupercile se aranjeaza intr-o tava de cuptor unsa cu putin ulei.
2. Ceapa, ardeiul si gogosarul se curata si se spala. Se taie toate legumele cubulete marunte si se pun intr-o tigaie cu un pahar de apa si 2 linguri de ulei. Puneti pe foc, acoperiti cu capac si amestecati periodic pana legumele se inmoaie foarte bine.
3. Coditele de la ciuperci se taie marunt si se adauga peste legumele inmuiate bine, amestecati si mai lasati 5 min pe foc mediu.
4. Tofu se taie cubulete mici si se adauga la legume.
5. Verdeata se taie marunt si se adauga la compozitia de legume si tofu. Puneti sare dupa gust, amestecati bine si stingeti focul.
6. Cu o lingurita umpleti ciupercile, le puneti la cuptor 40-50 de min.
7. Dupa ce le scoateti, cel mai bine sa le serviti calde, desi si reci au fost destul de bune.
Se pot servi ca fel principal de mancare si ca garnitura de legume.
Pofta Buna!